Joventut programa una nova edició del Lluna Plena amb activitats i tallers per als més jóvens en el Casal Jove
13 de novembre 2020

![Imagen 1](/media/1vrn5xuy/79_mini_cartellluna.jpg)

La regidoria de Joventut i Infància de l'Ajuntament de Sagunt, juntament amb l'equip de corresponsals IES del Casal Jove, ha organitzat per a dissabte que ve, 14 de novembre de 17 a 21 hores, este programa d'activitats d'oci alternatiu per als i les jóvensde 14 a 30 anys en el Casal Jove del Port de Sagunt.

  

Les activitats que es desenvoluparan durant el Lluna Plena, han sigut totes propostes per l'equip de corresponsals. És a dir, oci de jóvens per a jóvens. Entre les activitats podrem trobar, en primer lloc, **taller de cal·ligrafia xinesa**, on les persones assistents podran aprendre a escriure este tipus d'escriptura.

  

En segon lloc, es troba el **taller de Cosplay**, on els i les participants rebran una breu introducció al cosplay i als materials que s'utilitzen per a fer-ho. (20 minuts). A continuació es donarà́ a triar diverses opcions als assistents per fer durant el taller: una màscara de superheroi, unes orelles, o unes banyes. El resultat del taller s’ho podran emportar a casa.

  

En tercer lloc, tindrà lloc un **taller de Skate**, on es donaran les pautes per començar a patinar i els aspectes bàsics per poder rodar amb seguretat. Serà un taller per a totes les edats que vulguen aprendre a patinar. Així mateix, també estarà l'opció de fer un contest, on els patinadors i patinadores més experimentats podran exhibir els seus trucs i habilitats.

  

Finalment, cal destacar que també hi haurà un **torneig de Mario Kart**, amb les Nintendo que el Casal Jove acaba d'adquirir, així com també un altre tipus d'activitats lúdiques i d'animació: màquines arcade, futbolí, ping pong, etc.

  

Des de la regidoria destaquen que per a la posada en marxa d'estes activitats s'han tingut en compte totes les mesures de seguretat establides en els protocols de referència en espacial les referides a l'Oci Educatiu, detallades en:

  

_RESOLUCIÓ de 13 de juny de 2020, de la Vicepresidència i Conselleria d'Igualtat i Polítiques Inclusives, per la qual s'estableix el pla de transició en la nova normalitat, en el context de crisi sanitària ocasionada per la Covid-19, dels serveis i programes de l'Institut Valencià de la Joventut i de les activitats i instal·lacions de temps lliure i oci educatiu compreses en el seu àmbit de competències._

  

Per tant, les activitats tindran un aforament limitat a 10 persones i controlades per un monitor. Les persones assistents hauran d'utilitzar mascareta obligatòriament, usaran gel i se'ls prendrà la temperatura a l'entrada.

  

Atés que l'aforament és limitat, les inscripcions es realitzaran a partir de les 17 hores en el taulell d'informació de l'activitat en les instal·lacions del Casal Jove.

  

  

![](/media/vfhlei4e/79_cartellluna.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/joventut-programa-una-nova-edicio-del-lluna-plena-amb-activitats-i-tallers-per-als-mes-jovens-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/joventut-programa-una-nova-edicio-del-lluna-plena-amb-activitats-i-tallers-per-als-mes-jovens-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-programa-una-nova-edicio-del-lluna-plena-amb-activitats-i-tallers-per-als-mes-jovens-en-el-casal-jove/ "Linked In")
*   [](mailto:?body=https://aytosagunto.es/va/actualitat/joventut-programa-una-nova-edicio-del-lluna-plena-amb-activitats-i-tallers-per-als-mes-jovens-en-el-casal-jove/)